
מכרז מס' 28/11.2021 : לרכישה והתקנה של סורקים ופיתוח תוכנת התממשקות עם מערכות המשרד
הבהרה 3
1. להלן התשובות לשאלות 
	סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	1.6
	3
	מה קורה כשהספק סיפק את הציוד בשנת התקציב הראשונה והפרויקט לא הושלם. לאחר מכן אין אישור תקציבי בשנה השניה. הספק נשאר תקוע עם 15 סורקים שהם מעל ומעבר לצרכים של השוק  הישראלי.
	אין שינוי בדרישות הקבועות במסמכי המכרז.
המשרד מתכוון לרכוש עד 15 סורקים מיד עם הודעת הזכייה, לאחר מכן שומר לעצמו את האופציה לרכישת סורקים נוספים ושירותי אחריות מעבר לשנה הראשונה.


	2. 
	2.2.5
	4
	ומתן שירות ביחס לשירותי סריקה. - מה הכוונה במשפט זה?
	אין שינוי בדרישות הקבועות במסמכי המכרז.
הכוונה היא שירות ומענה למכירה, אספקה, התקנה, שירות ותחזוקה לסורקים כנדרש במכרז זה.

	3. 
	2.2.6
	4
	במידה והדרישה מהמציע לגלות יכולת הספקה ותמיכה בכמות הסורקים שתרכש על ידו (15) ,  הרי שהדרישה להוכיח אספקה של 30 סורקים דומים בחמש השנים האחרונות אינה מידתית ועלולה לגרום לכך שרק מציע אחד יוכל לעמוד בדרישה זו. נבקש להוריד את הדרישה ל 15 סורקים בחמש שנים.
	אין שינוי בדרישות הקבועות במסמכי המכרז.


	4. 
	2.2.6
	4
	הדרישה בסעיף זה לרף עומס יומי של 120 אלף דפים ויותר אינה מידתית. מירב הסורקים התעשייתיים, עומס העבודה היומי  המומלץ על ידם הוא בין 50 ל 100 אלף דפים ביום. נבקש לשנות רף זה ל 80 אלף דפים ביום כדי למנוע מצב שרק חברה אחת תוכל לעמוד בדרישה זו.
	תנאי סף יעודכן ויהיה כדלקמן:

המציע סיפק לכל הפחות 30 סורקים, מהדגמים המוצעים ו/או סורקים מדגמים אחרים, המיועדים לסריקת דפים בלבד בהיקף יומי לא מוגבל לסורק ו/או בהיקף סריקה יומי של 80 אלף דפים לפחות לסורק, במהלך חמש השנים שקדמו למועד הגשת ההצעות.

יעודכן בהתאם בנספח 6 חוברת ההצעה סעיף 7.6 וסעיף 8.2
והמחוון נספח 8
מובהר כי למרות שינוי תנאי סף זה להוכחת ניסיון המציע באספקת סורקים כנדרש לעיל אין שינוי בנדרש במפרט הטכני נספח 7 סעיף 2+3 


	5. 
	2.2.7
	4
	הדרישה בסעיף זה לרף עומס יומי של 120 אלף דפים ויותר אינה מידתית. מירב הסורקים התעשייתיים, עומס העבודה היומי  המומלץ על ידם הוא בין 50 ל 100 אלף דפים ביום. נבקש לשנות רף זה ל 80 אלף דפים ביום כדי למנוע מצב שרק חברה אחת תוכל לעמוד בדרישה זו.
	תנאי סף יעודכן ויהיה כדלקמן:

במהלך שלוש שנים שקדמו למועד הגשת ההצעות, סיפק המציע לכל הפחות 10 סורקים מהדגמים המוצעים ו/או סורקים מדגמים אחרים המיועדים לסריקת דפים בלבד בהיקף יומי לא מוגבל לסורק ו/או בהיקף סריקה יומי של 80 אלף דפים לפחות לסורק.
יעודכן בהתאם בנספח 6 חוברת ההצעה סעיף 7.7 וסעיף 8.3

והמחוון נספח 8
מובהר כי למרות שינוי תנאי סף זה להוכחת ניסיון המציע באספקת סורקים כנדרש לעיל אין שינוי בנדרש במפרט הטכני נספח 7 סעיף 2+3 


	6. 
	4.2.6
	8
	כיצד ניתן לדרוש מהספק לעמוד בדרישות שאינן מוגדרות בצורה ברורה במכרז.  זו דרישה המאפשרת למשרד  לשנות את תכולת המכרז מקצה לקצה  בין אם היא ניתנת ליישום או לא ניתנת. כמו כן על המציע לעמוד בעלויות הנובעות מכך. נבקש למחוק דרישה זו.
	אין שינוי בדרישות הקבועות במסמכי המכרז.

סעיף זה מתייחס בעיקר לפעולות הקונבנציונליות הדרושות למען תפקוד שוטף, מהיר, ויעיל של הסורקים.

	7. 
	4.2.7
	8
	נבקש להחריג בסעיף זה  תקלה שנובעת  מהפעלה לא בהתאם להוראות היצרן או כתוצאה מנזקי  מים, תקלות בהספקת החשמל ונזקי טבע.
	המרב"ד מכוסה באמצעות כיסוי ביטוחי.
ככל שנדרש יופעל ביטוח המרב"ד.
אין שינוי בדרישות הקבועות במסמכי המכרז.



	8. 
	4.2.11
	9
	אספקת מתכלים ללא תמורה צריכה להיות תחומה בכמות הדפים שיסרקו בשנה.
	אין שינוי בדרישות הקבועות במסמכי המכרז.

ראה סעיפים 4.3.7+4.3.8- המשרד סיפק את הערכת כמות הדפים השנתית הצפויה להיסרק.

	9. 
	4.6.2
	12
	עקב המחסור ברכיבים אלקטרוניים ועכובים בשילוח האוירי והימי, שנוצרו בשל מגפת הקורונה, נבקש להאריך  את סיום התקנת הסורקים ל 90 יום קלנדריים. ניתן לחלק את ההספקה ל 2 עד 3 מנות שבסיום הראשונה ניתן יהיה לבדוק את כשירות המערכת ושילובה במערכת המרב"ד. נבקש לאפשר את האספקה ב 3 מנות.
	אין שינוי בדרישות הקבועות במסמכי המכרז

	10. 
	4.6.3
	12
	סיום התקנת התוכנה צריך להיות מותנה   בהשלמת מפרט התוכנה. זמן ריאלי הוא תוך 90  ימים קלנדריים ממנו.
	אין שינוי בדרישות הקבועות במסמכי המכרז

	11. 
	4.7.2
	12
	באיזה ציוד נלווה מדובר? אילו ממשקים לתוכנות המשרד? מהן עבודות אחרות נלוות?
	אין שינוי בדרישות הקבועות במסמכי המכרז.
הכוונה לכל הנדרש מהקבלן שיזכה כולל אספקת הסורקים, הובלתם, התקנתם, הפעלתם המלאה של הסורקים, ביצוע שלב ההטמעה, התכנון, היישום והתקנה של תוכנת הסריקה על רשת המשרד / מחשבי הסריקה, לרבות אופן שמירת הקבצים הנסרקים בספריות העבודה וכל הנדרש להפעלתם המלאה של הסורקים כמפורט במסמכי המכרז ובמפרט הטכני.


	12. 
	4.7.5
	13
	באיזה מהלך  יום העבודה מדובר?
	אין שינוי בדרישות הקבועות במסמכי המכרז.
הכוונה ליום עבודה מלא במהלכו תבוצע האינטגרציה.


	13. 
	4.10.1
	13
	מה הכוונה ביכולות הקישור למערכות אחרות באמצעות  webservices?  אילו מערכות מדובר  ואיזו אינפורמציה יש לספק? האם נדרש פיתוח במחשב הסריקה?
	אין שינוי בדרישות הקבועות במסמכי המכרז.
הכוונה לאופציה עתידית אשר מפורטת בנספח 5 סעיף 14.
במידה וידרש הקבלן הזוכה לממש יכולת זו, היא תמומש באמצעות בנק שעות אשר יכלול אפיון ופיתוח.


	14. 
	4.10.3
	14
	איך  ניתן להתחייב לפיתוח שלא מוגדר היקפו? ככל שידרש מחייב אותנו לביצוע פרויקט שהיקפו לא מוגדר. מציע להוסיף את זה כפיתוח במסגרת בנק השעות.
	אין שינוי בדרישות הקבועות במסמכי המכרז.
 

	15. 
	4.11.19 (2
	17
	זמן תגובה של 2 שעות במצב התנועה בגוש דן בימים אלו  אינו ריאלי. מבקש  לקבוע זמן מינימלי של 4 שעות.
	הדרישה מתקבלת 
סעיף עודכן במסמכי המכרז

	16. 
	6.22
	24
	הבקשה להפעיל מערכת ממוחשבת לצורך ניהול ותפעול הפרויקט ולהעביר עותק שלה אינה ריאלית. ניתן להפעיל את הפרויקט במערכות ה ERP ו ה CRM של הארגון אותן לא ניתן להעביר למשרד.  נבקש לבטל דרישה זו.
	הבקשה לביטול סעיף 6.22 ד'  מאושרת 
במקומו סעיף 6.22 ד' ירשם:

הקבלן  יעביר למשרד את כל המידע שנצבר במערכות שלו בכל הנוגע לפרויקט זה בפורמטים מקובלים ע"י המשרד וזאת בכל עת שיידרש לכך ע"י המשרד.


	17. 
	7.3
	25-26
	הקנסות הם דרקוניים בעיקר סעיפים 8 עד 12. מבקש לשקול אותם מחדש.
	אין שינוי בדרישות הקבועות במסמכי המכרז.


	18. 
	8.2
	27
	הקבלן החדש שיבחר להפעלת הסורקים במרבד עשוי לשנות את הדרישות מהתוכנה ואת נספחים 4 ו 5. לאור זאת הגשת ההצעות לפני שהנושא נסגר היא בעיתית. נראה שהלו"ז להגשת ההצעות אינו ריאלי.
	אין שינוי בדרישות הקבועות במסמכי המכרז.
הכוונה בהתייחסות הסעיף לצמד המילים "הקבלן החדש", היא אל ספק הסורקים ותוכנת הסריקה והמפתוח  אשר יבחר במכרז זה ולא לספק מרב"ד חדש ו/או ספק אחר.
מדובר בשני ספקים שונים.

	19. 
	9.1
	27
	התוכנות שנפתח עבור המשרד מתבססות על תוכנות שפותחו על ידנו בעבר ויותאמו לצרכי המשרד. אין בכוונתנו להעביר בעלות על פיתוח שעשינו בעבר ואנחנו ממשיכים לתחזק אותו אצל לקוחותינו. בנוסף התוכנה שנפתח משתמשת בספריות שאנו רוכשים מחברות אחרות ומשלמים להן תמלוגים לכל התקנה. אין אנו רשאים להעביר בעלות על ספריות אלו . נבקש לבטל דרישה זו.
	אין שינוי בדרישות הקבועות במסמכי המכרז.
הכוונה בסעיף היא לכך שהתוכנות הקיימות  לקבלן בטרם ביצוע האינטגרציה הן בבעלותו.
פיתוח חדש לצורכי מכרז זה יהיו בבעלות המשרד.



	20. 
	9.6
	27
	ראה  הבהרה 17.
	אין שינוי בדרישות הקבועות במסמכי המכרז.
ראה תשובה לשאלה מס' 19


	21. 
	9.7
	27
	לא נוכל להעביר כלי פתוח וספריות שהם קנין של גוף שלישי ויש לחתום איתו הסכם שימוש.
	אין שינוי בדרישות הקבועות במסמכי המכרז.
ראה תשובה לשאלה מס' 19


	22. 
	24.4
	48
	מועד הגשת ההצעה  13.12.21 קרוב מידי , בעיקר שאין לנו תשובות לשאלות ואין הגדרה מדויקת של התוכנה ראה הבהרה 17. הבהרות שבמסמך זה. מבקש דחיה לסוף דצמבר 2021.
	אין שינוי בדרישות הקבועות במסמכי המכרז.

	23. 
	נספח 4 ד'
	80
	היכן מתבצע תהליך בקרת האיכות. במחשב הסריקה או במחשב של הבקר?  האחריות מי הפיתוח של תוכנת הבקרה?
	אין שינוי בדרישות הקבועות במסמכי המכרז.
מובהר כי בנספח זה, מתוארים תפקידי המרב"ד ותהליכי העבודה הנהוגים בו כיום (עם תוכנת הסריקה והסורקים הנוכחיים).
תוכנת הבקרה אשר מופעלת בסיום תהליך הסריקה, הינה תוכנה פנימית  של המרב"ד ופועלת כתהליך עצמאי. התוכנה נמצאת באחריותו של  מפעיל המרב"ד.
בשלב האפיון שיבוצע עם הספק הזוכה, יוגדרו גם פעולות לשיפור וטיוב הדפים הסרוקים אשר יבוצעו במחשב הסריקה ובמהלך הסריקה.

	24. 
	נספח 4 ז' 13
	81
	מי אחראי לפיתוח התוכנה שתיישם את תהליך הניטור?
	אין שינוי בדרישות הקבועות במסמכי המכרז.
מובהר כי בנספח זה מתוארים תפקידי המרב"ד ותהליכי העבודה הנהוגים כיום במרב"ד.
תוכנת הבקרה אשר מופעלת בסיום תהליך הסריקה, הינה תוכנה פנימית  של המרב"ד ופועלת כתהליך עצמאי. התוכנה נמצאת באחריותו של  מפעיל המרב"ד.

	25. 
	נספח 5 9
	83
	הסורקים של TREVENTUS עוצרים כאשר יש אי חוקיות במחברת הנסרקת. זאת כדי שלא יהיה צורך לגשת מאוחר יותר ולחפש בארגז מקרי שגיאה כדוגמת דפים חסרים. האם יש לעצור את תהליך הסריקה כאשר מתגלה דף חסר או דף עודף? או לחילופין לבצע את הבדיקה בגמר הסריקה או בשלב בקרת האיכות?
	אין שינוי בדרישות הקבועות במסמכי המכרז.
התהליך המדויק של תהליך הסריקה, כללי העצירה ובדיקת החוקיות, יקבעו ויגדרו באפיון המפורט שיבוצע עם הספק הזוכה.


	26. 
	נספח 5 10
	83
	דרישה זו תחייב שימוש במחשבים מהירים. אנא אשרו.
	אין שינוי בדרישות הקבועות במסמכי המכרז.
המחשבים יסופקו ע"י המשרד בהתאם להמלצת הספק הזוכה כמפורט בסעיף 4.10.1 בכתב המכרז.

	27. 
	נספח 5 12
	83
	נבקש הגדרה מדויקת מה ייחשב שגיאה שהיא באחריות הסורק והתוכנה.
	אין שינוי בדרישות הקבועות במסמכי המכרז.
הסבר:
הכוונה לשגיאות שיתגלו לאחר סיום תהליך הסריקה, בעת הפעלת תוכנת הבקרה והניטור, שגיאות כגון:
· דפים סרוקים באיכות גרועה
· פענוח שגוי של שדות מפתח
· מתן שמות קובץ שגויים
· קובץ XML לא תקין
· וכד'

	28. 
	נספח 5 13
	83
	הצגת  סיכום מספר הדפים הנסרקים / מספר המחברות. האם הכוונה היא לתצוגה בזמן סיום סריקת ארגז?
	אין שינוי בדרישות הקבועות במסמכי המכרז.
הסבר:
הכוונה להצגת נתונים בזמן אמת וכן נתונים סיכומים בסיום הסריקה אשר יספקו מידע למפעיל הסורק.
התהליך המדויק של תהליך הסריקה והצגת הנתונים יקבע ויוגדר באפיון המפורט עם הספק הזוכה.


	29. 
	נספח 5 15
	84
	באיזה מחשב תתבצע בקרת האיכות ותקינות החומר? באחריות מי הפיתוח של תוכנה זו?
	אין שינוי בדרישות הקבועות במסמכי המכרז.
תוכנת הבקרה אשר מופעלת בסיום תהליך הסריקה, היא תוכנה פנימית של המרב"ד ופועלת כתהליך עצמאי. התוכנה נמצאת באחריותו של  מפעיל המרב"ד.

	30. 
	נספח 6 9 ב'
	15
	התוכנה מפותחת בכלי פתוח להדמיה הדורש תשלום רישיון לכל מחשב עליו מותקנת התוכנה . יש להוסיף את עלות הרישיונות לפי מספר  עמדות המחשב שיותקנו.
	אין שינוי בדרישות הקבועות במסמכי המכרז.
על המציע לכלול את המחיר בהצעת המחיר ו/או בהצעת מחירי השירות והתחזוקה.




בכבוד רב,


אורנה מיטמיגר
                           
מנהלת אגף רכש מכרזים והתקשרויות
